tyd | Rosalind Franklin
Sleutelwoorde:einstein, fisika, hawking, Proxima Centauri, relatiwiteit, ruimte, ruimte-tyd, tyd
Mei 14, 2008 in astronomie
Sleutelwoorde:heelal, stephen hawking, tyd
Ai die honderde mense het mekaar nou die aand vertrap om prof. Stephen Hawking te hoor praat. Die sekuriteit moes later die wat onwettig probeer insluip het wegja. Natuurlik so. Hy is 'n lewende Einstein.
Ek is een van hulle wat my hande op 'n kaartjie gekry het, hoe anders?
Maar hy het weer 'n lekker vraag in my aangewakker. Kyk, is nie 'n man wat jou borsvoed nie, hy verduidelik nie dinge nie. Hy laat jou self dink. Party mense sit die potjie mis, want ons wil mos nie self dink nie.
Hy het verwys na Immanuel Kant wat gevra het: As die heelal 'n begin gehad het (en ons weet vandag dit het begin uit 'n singulariteit en oerknal) waarom het die heelal 'n ewigheid gewag om te begin?